લંડનઃ ભારતીય મહિલા ક્રિકેટ ટીમ એ તબક્કે આવીને ઊભી છે, જ્યાં એક વધુ સારું પ્રદર્શન ઇતિહાસ બદલી નાખશે. આવતી કાલે આઇસીસી મહિલા વિશ્વકપની ફાઇનલમાં ભારતનો મુકાબલો યજમાન ઈંગ્લેન્ડ સામે થવાનો છે, જ્યાં ભારતીય ટીમ જીતની પ્રબળ દાવેદાર નજરે પડી રહી છે. મિતાલીના નેતૃત્વવાળી આ ટીમ પાસે એક એવી ફોર્મ્યુલા છે, જેને પુરુષ ક્રિકેટર્સની ટીમ વર્ષોથી શોધી રહી છે. ક્રિકેટના નિષ્ણાતોનું કહેવું છે કે ઈંગ્લેન્ડની સરખામણીમાં ટીમ ઇન્ડિયાનું પલડું ભારે દેખાઈ રહ્યું છે.